Katrine Vellesen Løken

Katrine Vellesen Løken (født 26. mai 1983) er en norsk økonom. Hun har særlig forsket på nordiske velferdsstater, herunder familiepolitikk, helsevesen og kriminologi. Hun er professor ved Norges handelshøyskole og professor II ved Institutt for økonomi ved Universitetet i Bergen.

 Akademisk karriere 
Hun tok mastergrad ved Universitetet i Bergen i 2006Katrine Vellesen Løken The impact of family income on children's level of education : causation or selection Masteroppgave i økonomi - Universitetet i Bergen, 2006 og doktorgrad samme sted i 2010.Katrine Vellesen Løken Families and children's development: economic approaches  Avhandling (ph.d.) - Universitetet i Bergen, 2010 Da hun i februar 2015 fikk opprykk til professor, ble hun den yngste kvinnelige økonomiprofessor i Norge.

Hun er særlig kjent for sin forskning på effekten av statlig velferdspolitikk og hvilke konsekvenser det har på innbyggerne at det gjøres endringer i fødselspermisjon, fedrekvoten, kontantoverføringer og barnehagedekning.

Hennes mest siterteGoogle Scholar søk i mest siterte artikler forskningsartikkel er Early life health interventions and academic achievement fra 2012, som hun skrev sammen med Prashant Bharadwaj og Christopher Neilson. Der undersøkte forskerne hvilken betydning kvaliteten på nyfødtmedisin senere har hatt for barnas skoleresultater og barnedødelighet.Bharadwaj, Prashant; Løken, Katrine Vellesen; Neilson, Christopher Early Life Health Interventions and Academic AchievementDiscussion Paper Series, Forschungsinstitut zur Zukunft der Arbeit 

 Priser og hedersbevisninger  
I 2015 ble hun tildelt Meltzerprisen for yngre forskere.

I 2017 ble hun tildelt Nils Klim-prisen for fremragende samfunnsforskning utført av forskere under 35 år «for sin forskning på de nordiske velferdsstatene».holbergprisen.no Vinner av Nils Klim-prisen 2017

 Familie  
Hun er gift med klatrer, surfer og samfunnsøkonom Andreas Tveito (PhD)

 Referanser 

  Eksterne lenker 

 Katrine Løkens CV

Kategori:Norske økonomer
Kategori:Professorer ved Universitetet i Bergen
Kategori:Professorer ved Norges Handelshøyskole
Kategori:Fødsler i 1983